CELEX: 62014TN0698
Language: hr
Date: 2014-09-19 00:00:00
Title: Predmet T-698/14: Tužba podnesena 19. rujna 2014. – European Dynamics Luxembourg i Evropaïki Dynamiki protiv Komisije

15.12.2014   
            
            
               HR
            
            
               Službeni list Europske unije
            
            
               C 448/28
            
         Tužba podnesena 19. rujna 2014. – European Dynamics Luxembourg i Evropaïki Dynamiki protiv Komisije
   (Predmet T-698/14)
   (2014/C 448/37)
   Jezik postupka: grčki
   
      Stranke
   
   
      Tužitelji: European Dynamics Luxembourg SA (Ettelbrück, Luksemburg) Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grčka) (zastupnik: V. Christianos, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku Europske komisije DIGIT/R/3/MB/pt 2431467 (2014) od 11. srpnja 2014., kojom je Komisija u okviru predmetnog postupka javne nabave ponudu tužiteljâ za lot 1 rangirala na četvrto mjesto;
            
         
               —
            
            
               poništi odluku Europske komisije DIGIT/R/3/MB/pt 2703722 (2014) od 31. srpnja 2014., kojom je Komisija u okviru predmetnog postupka javne nabave isključila ponudu tužitelja za lot 2;
            
         
               —
            
            
               poništi odluku Europske komisije DIGIT/R/3/MB/pt 2711165 (2014) od 31. srpnja 2014., kojom je Komisija u okviru predmetnog postupka javne nabave ponudu tužitelja za lot 3 rangirala na treće mjesto;
            
         
               —
            
            
               Komisiji naloži da tužiteljima naknadi štetu koju su pretrpjeli zbog gubitka mogućnosti da ih se rangira na prvo mjesto u okviru tri lota okvirnog sporazuma i koja se procjenjuje na osamsto tisuća eura (8 00  000 eura) za lot 1, četiristo tisuća eura (4 00  000 eura) za lot 2 i dvjesto tisuća eura (2 00  000 eura) za lot 3, zajedno s kamatama koje na navedene iznose teku od dana objave presude; i
            
         
               —
            
            
               Komisiji naloži snošenje svih troškova tužiteljâ.
            
         
      Tužbeni razlozi i glavni argumenti
   
   Tužitelji tvrde da se pobijane odluke kojima je Komisija odbila njihovu ponudu u okviru otvorenog postupka javne nabave DIGIT/R2/PO/2013/029 – ESP DESIS III za tri različita projekta (lotovi) trebaju poništiti na temelju članka 263. UFEU-a, zbog povrede prava Unije, a osobito iz sljedeća tri razloga:
   
               1.
            
            
               kao prvo, zato što je Komisija povrijedila obvezu obrazlaganja jer je dala nedostatno obrazloženje glede tehničke ponude tužiteljâ;
            
         
               2.
            
            
               kao drugo, zato što je Komisija povrijedila Financijsku uredbu i Provedbena pravila uz Financijsku uredbu, i dokumentaciju o nabavi glede pitanja izuzetno niskih ponuda;
            
         
               3.
            
            
               kao treće, zato što je Komisija povrijedila načelo slobode tržišnog natjecanja, s obzirom na to da je nametnula obvezujuće uvjete za podnošenje ponuda i natjecateljima nije dopustila da slobodno sastave ponude kako bi odabrala ekonomski najpovoljniju ponudu.